NaiveNeuron/SloPal huggingface dataset:
Jurinová, Erika, podpredsedníčka NR SR (2013-12-10):
Vážené pani poslankyne, vážení páni poslanci, pokračujeme v popoludňajšom rokovaní deviateho dňa 27. schôdze Národnej rady Slovenskej republiky v prerušenej rozprave v druhom čítaní o vládnom návrhu zákona o štátnom rozpočte na rok 2014 (tlač 640). Pán minister financií a podpredseda vlády je už takmer tu. Spoločný spravodajca je rovnako na svojom mieste. Pokračujeme faktickými poznámkami, ktoré sú na dopoludňajšie vystúpenie pána ministra Kažimíra. Nech sa páči, pán poslanec Mikloš sa v sále nenachádza, pán poslanec Štefanec, nech sa páči.
Danko, Andrej, predseda NR SR (2016-12-08):
Pán poslanec Peter Marček.
Jurinová, Erika, podpredsedníčka NR SR (2012-07-26):
Ďakujem pekne. Ďalšou položenou otázkou je otázka od pani poslankyne Viery Kučerovej a opäť smeruje na ministra práce Jána Richtera: „V novele zákona o sociálnom poistení zavádzate platenie odvodov z dohôd. V nadväznosti na túto skutočnosť považujete doterajší systém opatrení a kontroly nelegálnej čiernej práce za dostatočný?“ Nech sa páči, pán minister.
Šebová, Zuzana, poslankyňa NR SR (2021-02-03):
Ja len pripomínam členom výboru na kontrolu Vojenského spravodajstva, o 12.15 hod. máme rokovanie a je to v miestnosti č. 71 v ubytovacom zariadení. Ďakujem.
Kažimír, Peter, podpredseda vlády a minister financií SR (2015-06-23):
Ďakujem veľmi pekne. Cieľom návrhu tohto zákona je znížiť administratívnu záťaž pri oznamovaní údajov o prijatých kontrolných známkach prostredníctvom informačného systému na odber kontrolných známok. Cieľom je ďalej spresniť práva a povinnosti Finančného riaditeľstva a štátnej tlačiarne. Ďalšie. Nám ide o to, znížiť sankcie pre podnikateľské subjekty za prekročenie limitu množstva nenávratne zničených kontrolných známok a zaviesť sankcie za porušenie ustanovení upravujúcich niektoré povinnosti pri tlači kontrolných známok a nakladaní s kontrolnými známkami. A to je asi taký základný dopad. My predpokladáme, že ten návrh tohto zákona by mal mať pozitívny dopad aj na podnikateľské prostredie a aj na štátny rozpočet. Ďakujem.
Bugár, Béla, podpredseda NR SR (2016-04-21):
Pán poslanec Grendel.
Číž, Miroslav, podpredseda NR SR (2015-12-15):
Faktické poznámky... Poprosím vážených hostí, keby sa zdržali akýchkoľvek prejavov hlasitých. Ďakujem za pochopenie. S faktickými poznámkami pán poslanec Bastrnák, pani poslankyňa Šípošová. Pokiaľ je to všetko, uzatváram možnosť prihlásiť sa s faktickou poznámkou. Slovo má pán poslanec Bastrnák.
Bugár, Béla, podpredseda NR SR (2018-06-12):
Vyhlasujem všeobecnú rozpravu o tomto bode programu za skončenú. Pán minister, chcete zaujať krátke stanovisko?
Jurinová, Erika, podpredsedníčka NR SR (2015-01-30):
Pán poslanec Mičovský.
M. Hort, podpredseda NR SR: (2009-02-10):
Tým, že hlasovať budeme, tak ako sme sa dohodli, po tom, čo budú dnes prerokované návrhy zákonov v skrátenom čítaní... (Hlasy v sále.) Vyhlasujem teraz trojminútovú prestávku, po troch minútach budeme pokračovať. (Prestávka.) (Po prestávke.)
Baláž, Vladimír, poslanec NR SR (2015-10-30):
Ďakujem pekne za slovo. Vážené dámy a páni, chcel by som sa venoval jednej veci, ktorú pán minister povedal, hoci som samozrejme taký, dosť taký znechutený a sklamaný z toho, lebo v zásade to nemá veľký zmysel pre nikoho. Možno snáď pre tých ľudí, ktorí sa na to dívajú. Všeobecná zdravotná poisťovňa masívne podporila operatívu v slovenskom zdravotníctve a masívne podporila program na skrátenie čakacích dôb na operovanie, hlavne v endoprotetike. To sú kĺby a podobné veci. Istotne si budete pamätať na túto rozpravu alebo na rozprávanie pred dvomi rokmi, keď boli veľké porovnávania, ako poisťovňa Dôvera, kde stojí a kde stojí Všeobecná poisťovňa. Keď poisťovňa, Všeobecná zdravotná poisťovňa masívnych naliatím peňazí do tohto programu znížila doby čakania svojich poistencov na endoprotetiku v zásade, hovorím v zásade, na úroveň poisťovne Dôvery, všetkých to prestalo zaujímať. Všetkých. Prestalo to zaujímať vás, prestalo to zaujímať médiá. Nikto, nikoho to nezajíma. Nikto nepovie, že to bol dobrý, dobrá vec, nikto, to je úplne nič, nič. Vás zaujímajú len proste, mne to je až absolútne zle povedať, len samé sprostosti, negatíva, bizarnosti, hlúposti. Ja neviem, to je proste, ja si myslím dokonca, že to je až nejaká anamnéza.
Danko, Andrej, podpredseda NR SR (2024-02-13):
Poslanec Blcháč.
Zmajkovičová, Renáta, podpredsedníčka NR SR (2012-12-06):
O 14.00 hod. budeme pokračovať ďalej hodinou otázok. (Prerušenie rokovania o 12.01 hodine.) (Pokračovanie rokovania o 14.00 hodine.)
Laššáková, Jana, podpredsedníčka NR SR (2013-03-13):
Vyhlasujem všeobecnú rozpravu za skončenú. Chce k rozprave zaujať stanovisko pani ministerka? Áno. Nech sa páči, pani ministerka, máte slovo.
M. Číž, podpredseda NR SR: (2007-11-28):
Ja len teda, ak by to pomohlo, uvediem, prihlásilo sa do rozpravy 59 poslancov, z toho 25 je členov opozície, zvyšok je koalícia. Ďakujem pekne. Teraz v rozprave vystúpi pán poslanec Rudolf Bauer, pripraví sa pani poslankyňa Gibalová. (Reakcia z pléna.) Viem, prepáčte, pán poslanec, nevidel som vás. Nech sa páči, pán poslanec Lipšic chce reagovať na faktickú poznámku.
Hort, Milan, podpredseda NR SR (2011-09-14):
Ďakujem pekne, pán minister. A teraz prosím predsedu výboru pre financie a rozpočet poslanca Jozefa Kollára, aby nás informoval o výsledku prerokovania tejto správy vo výboroch. Nech sa páči.
Budaj, Ján, poslanec NR SR (2016-04-22):
Ďakujem. Ten prejav bol veľmi obsiahly, naveľa by sa dalo pritakať, doplniť a rozšíriť. Naozaj kolega Viskupič ukázal dôkladné vyjadrenie jedného opozičného politika, ktorý pripomína vláde to, čo vláda zanedbala, a to, čo verbálne tvrdí, ale neprenáša vždy do praxe. Pripomínam ešte k tomu všetkému, čo bolo povedané, že kultúru treba vidieť v rovnakej kríze a v rovnakých problémoch, v akých je školstvo, iba že kultúrnici sú doslova vazali verejných alebo štátnych inštitúcií, v ktorých pracujú. Ťažko môžu začať štrajkovať, ťažko hľadajú cesty, ako upozorniť štátnu správu, ako na jednej strane zanedbáva kultúrne dedičstvo o tom, či je to múzejníctvo, galerijníctvo a tak ďalej, a ako na druhej strane málo podnetov poskytuje kultúrnemu rozvoju. My sa roky hýčkame predstavou, že my sme predovšetkým kultúrny národ. A táto povera nám zostala z čias, keď sme naozaj okrem kultúry alebo vtedy možno folklóru skoro nič iné v rukách nemali. Nemali sme štát, nemali sme podnikateľské vrstvy a tak ďalej. A toľko si túto ilúziu pestujeme, že si vládne garnitúry po novembri neuvedomujú, ako nesmierne zaostávajú investície do kultúry, tvorivé investície, podnetné investície, oproti tým, ktoré dávajú štáty, ktoré existujú desiatky alebo stovky rokov dlhšie než Slovensko. O nás málokto vedel do nášho vzniku a aj dnes sa len ťažko prebíjame do vedomia Európskej únie a sveta a aj tak pokračuje aj ekonomická, aj koncepčná ignorácia a nedostatok reformnej vôle a finančnej vôle pre oblasť kultúry. Hlas ako Viskupičov je potrebný.
Figeľ, Ján, 1. podpredseda vlády a minister dopravy, výstavby a regionálneho rozvoja SR (2012-02-29):
Vážený pán predseda, ctené panie poslankyne, vážení páni poslanci, dovoľte mi z poverenia vlády Slovenskej republiky uviesť v druhom čítaní vládny návrh zákona, ktorým sa mení a dopĺňa zákon č. 528/2008 Z. z. o pomoci a podpore poskytovanej z fondov Európskeho spoločenstva v znení neskorších predpisov. Účelom predkladaného návrhu je zaviesť inovačné opatrenia a nové nástroje, ktoré umožnia efektívnejšie a transparentné dočerpanie finančných prostriedkov z fondov Európskej únie. Blížiaci sa záver programového obdobia 2007 – 2013 a z toho vyplývajúce možnosti plus záväzky Slovenskej republiky v oblasti implementácie finančných prostriedkov z fondov EÚ predstavujú hlavné dôvody zavádzania týchto inštitútov, ktoré zároveň docielia nielen urýchlené dočerpanie, ale aj znížia administratívnu záťaž spojenú so schvaľovaním predložených žiadostí o pomoc a podporu. Podčiarkujem aj toto, pretože v niektorých diskusiách som počul o potrebe ďalších ľudí. Nie, to, čo je navrhované, odbremení doterajšiu administratívu. Návrh bol schválený vo vláde 1. februára. Chcem povedať na margo aj rokovaní aj vo výbore, resp. vo výboroch, že pozmeňovacie návrhy, ktoré dávajú do súladu tento návrh s tým, čo medzitým bolo prijaté vo forme poslaneckej iniciatívy. A takisto prechodné ustanovenia, ktoré stanovujú účinnosť navrhovanej novely na 1. apríl 2012, sú plne v súlade so samotným návrhom. A teda ako navrhovateľ, resp. predkladateľ súhlasím s týmito návrhmi, ktoré sú uvedené v spoločnej správe výborov Národnej rady. Vážený pán predseda, týmto žiadam o podporu a schválenie predloženého návrhu. Ďakujem za pozornosť.
Mizík, Stanislav, poslanec NR SR (2018-03-26):
Ďakujem za slovo. Pán Poliačik, vaša posadnutosť a fóbia z Ruska je zarážajúca. Vám to nedošlo. Asi nerozumiete geopolitickým súvislostiam. Vy nechápete, čo spúšťate. Už členstvo v NATO nás ohrozuje. Vyslali sme vojakov na ruské hranice. Teraz chcete vyhosťovať ruských diplomatov, agentov. Vy naozaj chcete, aby sme boli prvosledový terč. Vy nechápete, že NATO a USA za nás budú bojovať do posledného slovenského vojaka, policajta a do posledného slovenského občana. Ja osobne a ani z počutia nepoznám žiadneho ruského špióna ani agenta. Zato poznám amerických agentov počnúc jedným a hlavným v prezidentskom paláci, jeho poradcami a dokonca celým stádom agentov tuná v parlamente. Ste vojnový štváč, štvete proti našim slovanským bratom. Stáva sa, že sa štrnástim podarí šliapnuť vedľa či do lajna. Ja mám však nové topánky a nechcem tam šliapnuť. Ďakujem za slovo.
Danko, Andrej, podpredseda NR SR (2024-06-13):
Ďakujem. Už bola rozprava uzavretá, myslím. To bolo vystúpenie navrhovateľky. (Reakcia z pléna.) Ja som uzavrel rozpravu, takže som poprosil pani ministerku o to, či ako navrhovateľka sa chce vyjadriť. Takže bez faktických, dobre? Žiada si k rozprave zaujať stanovisko spoločný spravodajca? Nech sa páči.
Lipšic, Daniel, poslanec NR SR (2015-02-18):
Pán minister, mňa váš prejav neprekvapil nijako, najmä po vašej tlačovej konferencii, kde ste pani Veronike Remišovej odkázali, že by sa mali venovať s manželom iným veciam po večeroch ako spisovaním blogov. To je taká III. cenová skupina, možno, možno IV., to v onej pamäti ani exminister Jureňa búchaním v maštali vás neprekonal. Teraz ste ho prekonali vy. To je proste vaša úroveň. Nedá sa nič robiť. Teraz len, ja potom vystúpim k pár faktom. Pán minister, vy si myslíte, že do roku 2008 nebola právna úprava o praní špinavých peňazí? Bola. Poviem vám ktorá. Zákon č. 367/2000 a prečítam vám potom v rozprave, ako znel. A preto je v návrhu napísané, že vtedy platná právna úprava, lebo to bol práve ten predchádzajúci zákon. Ak vám dávajú vaši právnici takéto stanoviská, úplne hlúpe a nepravdivé, tak sa potom nedivím, že tu máme nejaké právne stanovisko, ktoré asi je podobnej úrovne. To len k tomu, že klamete. Druhá vec, keď poučujete ľudí o účtovníctve, veď vy ste ohúrili celé Slovensko vaším výrokom, že ste vložili 600-tisíc korún na účet v spoločnosti, lebo ste ešte v tom čase boli jej jediným disponentom. To naozaj nikto nepočul o takom podnikateľskom účte, kde môže vložiť alebo previesť prostriedky len disponent. Nám chodí z Národnej rady normálne plat, nie je problém a Národná rada nedisponuje mojím osobným účtom. Čo to je za nezmyselnú obhajobu, klamlivú a nepravdivú, hovoriť, že ste to preto vy museli vložiť, lebo nový akcionár nemohol? Veď to je absolútne klamstvo! Absolútne klamstvo. A, pán predseda, vy ste avizovali, že nám, dostaneme odpoveď, od koho je toto stanovisko vypracované. Nechápem, prečo tu nie je napísané, či o hodinu sa to už môže povedať, hodinu predtým nie, ja tej logike celkom nechápem, ak sa má chrániť neviem čo. A máme tu proste anonymné materiály a minister tu argumentuje právnymi nezmyslami, ktoré mu zrejme asi niekto napísal, možno aj on sám, a máme tu niečo, čo nevieme, odkiaľ pochádza.
Hrušovský, Pavol, podpredseda NR SR (2010-12-15):
V dôvodoch pri vrátení zákona. Hlasujeme, páni poslanci. (Hlasovanie.) 141 prítomných, 140 za návrh, 1 nehlasoval. Návrh sme schválili. Ďalší návrh.
Zajac, Pavol, poslanec NR SR (2015-03-20):
Ďakujem pekne kolegom, ktorí na mňa reagovali. Hneď na začiatok poviem, že áno, napíše blog, že lacné diaľnice. Tri úseky pôjde tohto roku otvárať, lebo viete, blížia sa voľby. Tak tie lacné diaľnice toho roku pôjde otvárať a bude strihať pásky a bude ľuďom hovoriť, že tu máte diaľnice. No tak jeden úsek už rok mal fungovať. Ďalšie dve meškajú polroka. Preto je tá ich politika veľmi cynická. Veľmi cynická, naozaj, pán kolega Viskupič, nielen živnostníci, podnikatelia, ale aj ich zamestnanci trpia tým, že nedostali zaplatené. Niektoré médiá predsa len prinášali príbehy ľudí, nielen podnikateľov, ale aj ich zamestnancov, ktorí nemajú vyplatenú výplatu, lebo firma, pre ktorú robia, pracuje zase pre Doprastav a ten tiež skončil v reštrukturalizácii. Poznám aj osobne viacerých z nich. S kolegom Hudackým sme niektorým pomohli určitú časť vyriešiť minulého roku. Ale odkedy prišla reštrukturalizácia aj na Váhostav, tak už sa riešiť, samozrejme, nedá nič. SMER tu vládne za posledných deväť rokov, sedem. On je zodpovedný za to, ako je aj táto politika na Slovensku nastavená. Ak my toto navrhujeme od augusta 2012, čo tu vláda robí tri roky, keď o tom vie? Prečo to nerieši premiér? Iné veci vie riešiť v skrátenom legislatívnom konaní za 2-3 dni. Aj toto mohlo prísť v skrátenom legislatívnom konaní. Preto sme ho 50 poslanci vyzvali, aby riešil zákon o reštrukturalizácii.
Figeľ, Ján, podpredseda NR SR (2015-11-19):
Ďalšou rečníčkou prihlásenou do rozpravy je pani Magda Vášáryová. Nech sa páči, máte slovo.
Laššáková, Jana, podpredsedníčka NR SR (2015-12-11):
Vážené panie poslankyne, páni poslanci, otváram rokovanie 59. schôdze Národnej rady Slovenskej republiky, ktorú zvolal predseda Národnej rady podľa čl. 83 ods. 2 ústavy a § 17 ods. 2 zákona o rokovacom poriadku na žiadosť skupiny 40 poslancov. Prosím, aby sme sa pred začatím rokovania prezentovali a zistili, či sme schopní uznášať sa. (Prezentácia.) Prítomných 98 poslancov. Konštatujem, že Národná rada je uznášaniaschopná. Na 59. schôdzi budú overovateľmi poslanci Rastislav Čepák a Pavol Zajac, náhradníkmi budú poslanci Mária Janíková a Ján Mičovský. Na dnešnom rokovacom dni o ospravedlnenie požiadali páni poslanci Mikuláš Dzurinda, Martin Fedor, Pavol Frešo, Monika Gibalová, Tibor Glenda, Ján Hudacký, Daniel Krajcer, Helena Mezenská, Jozef Mihál, Ivan Mikloš, Jozef Mikuš, Juraj Miškov, Viliam Novotný, Peter Pollák, František Šebej, Viera Šedivcová, Jana Vaľová. O ospravedlnenie neúčasti z dôvodu práceneschopnosti požiadal pán poslanec Milan Géci a na zahraničnej pracovnej ceste je poslanec Juraj Droba. Poslanci žiadajú na tejto schôdzi prerokovať návrh na vyslovenie nedôvery členovi vlády Slovenskej republiky Petrovi Žigovi, poverenému riadením Ministerstva životného prostredia Slovenskej republiky. Podľa čl. 88 ods. 1 ústavy návrh na vyslovenie nedôvery vláde alebo jej členovi prerokuje Národná rada vtedy, keď o to požiada najmenej pätina jej poslancov, teda program takejto schôdze sa neschvaľuje. Návrh má tlač 1863. Uvedený návrh bol podľa § 109 ods. 3 zákona o rokovacom poriadku pridelený na prerokovanie všetkým výborom Národnej rady s tým, že ako gestorský bol určený výbor pre pôdohospodárstvo a životné prostredie. Taktiež bol zaslaný vláde na zaujatie stanoviska. Panie poslankyne, páni poslanci, podávam procedurálny návrh, aby sme dnes rokovali aj po 16. hodine až do úplného prerokovania tohto jediného bodu programu vrátane hlasovania. Je všeobecný súhlas s takýmto návrhom? (Reakcia pléna.) Prosím, prezentujme sa a hlasujeme. (Hlasovanie.) Prítomných 109 poslancov, za návrh bolo 75, proti 32, zdržal sa 1 poslanec, 1 nehlasoval. Konštatujem, že sme tento návrh schválili a budeme rokovať aj po 16. hodine. Teraz pristúpime k samotnému rokovaniu o podanom návrhu na vyslovenie nedôvery. Prosím poslanca Igora Matoviča, aby ako poverený člen skupiny poslancov návrh uviedol a súčasne oboznámil Národnú radu s dôvodmi, ktoré viedli skupinu poslancov k podaniu návrhu na vyslovenie nedôvery ministrovi životného prostredia. (Ruch v sále.) Páni poslanci, poprosím o pokoj. Vítam aj členov vlády prítomných na tejto schôdzi. Nech sa páči, pán poslanec, predneste návrh. Nech sa páči, pán poslanec, máte slovo. (Bod programu: Návrh skupiny poslancov Národnej rady Slovenskej republiky na vyslovenie nedôvery členovi vlády Slovenskej republiky Petrovi Žigovi, poverenému riadením Ministerstva životného prostredia Slovenskej republiky , tlač 1863.)
Richter, Ján, poslanec NR SR (2022-05-05):
Pán predsedajúci, dajte hlasovať o tom, že Národná rada sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
B. Bugár, podpredseda NR SR: (2006-02-01):
S. Zubo, poslanec: Ďakujem pekne, pán podpredseda. Pán Hanzel, ja pripúšťam skutočnosť, že vy osobne i celá rada ďalších občanov Slovenska môže mať svoje osobné nepekné skúsenosti so systémom, ktorý tu bol pred 89. rokom. Je to možné, je to pravdepodobné, je normálne, je to ľudské, to ako ľudské normálne je to, že nepekné skúsenosti zase ďalšia skupina, žiaľ, niekoľkonásobne väčšia, má so súčasným politickým systémom. Vy ste hovorili neprístojnosti, ktoré sa vám diali za roky socializmu. No skutočne to boli zaujímavé veci, aj tie „dopisy“, čo ste čítali, ale ja nechcem ísť ďaleko tiež a o sebe by som vám mohol hovoriť. Po 89. roku ja 10 rokov som si nevedel nájsť zamestnanie, ktoré by zodpovedalo mojej kvalifikácií, predpokladom, kvalifikačným. Môžem sa s tým uspokojiť? Boli to najproduktívnejšie roky môjho života. V 89. po novembri som povedal: Vážený, tu stojím, ak som niekomu ublížil, nech sa postaví predo mňa a povie mi do očí: Ty si mi ublížil. Nenašiel sa jeden. Ale napriek tomu ja a moja rodina trpela. Kde sa mám postaviť? Aké vyznamenanie si mám pýtať? Aké vyznamenanie si má pýtať tých milión ľudí, čo prišlo o prácu po 89. roku? A má byť spokojné a šťastné, že súčasná vláda takzvaný aktivizačný príspevok im dá, mesačne 1500 Sk? Veď to na žobračenku je málo. To máme byť hrdí na tie ekonomické výsledky a sociálnu politiku tejto vlády, ktorá polovicu národa uvrhla do biedy? To je výsledok 15 rokov budovania vyspelej kapitalistickej spoločnosti?
P. Hrušovský, predseda NR SR: (2004-09-22):
(Hlasovanie.) 143 prítomných, 73 za, 30 proti, 37 sa zdržalo, 3 nehlasovali. Návrh uznesenia sme schválili. Nech sa páči.
Pčolinský, Peter, podpredseda NR SR (2023-05-09):
Len neviem, či ste sa nepomýlili niekde. Dobre. Žiadna faktická poznámka. Pomôžte mi, toto bola písomná či ústna? (Reakcia navrhovateľa.) Toto bola písomná. Takže teraz otvoríme ústnu rozpravu. Pýtam sa, či sa chce niekto prihlásiť ústne. Uzatváram možnosť. Čiže dvaja páni poslanci. Uzatváram možnosť ústne sa prihlásiť. Nech sa páči, pán poslanec Karahuta, verím, že máte dlhší pozmeňovák.
P. Hrušovský, podpredseda NR SR: (2001-10-04):
(Hlasovanie.) Prítomných 99, za návrh 77, proti 1, zdržalo sa 16, nehlasovalo 5. Návrh sme schválili. Na základe schváleného návrhu pristúpime k tretiemu čítaniu . Otváram rozpravu o tomto bode programu. Pýtam sa pánov poslancov, či sa chce niekto vyjadriť v treťom čítaní k prerokúvanému bodu programu. Konštatujem, že nie je to tak. Preto vyhlasujem rozpravu o tomto bode programu za skončenú. Prosím pána spoločného spravodajcu, aby uviedol návrh záverečného hlasovania. M. Fehér, poslanec: Ďakujem pekne, pán predsedajúci. Navrhujem, aby Národná rada Slovenskej republiky hlasovala o návrhu na vydanie zákona, ktorým sa mení a dopĺňa zákon Národnej rady Slovenskej republiky č. 218/1996 Z. z. o rozhodcovskom konaní a doplnení niektorých zákonov, ako o celku.
Blaha, Ľuboš, podpredseda NR SR (2023-11-21):
Na pána poslanca Ondreja Dostála evidujem dve faktické poznámky. Nech sa páči, ako prvý pán poslanec Dušan Muňko.
Hrnčiar, Andrej, podpredseda NR SR (2017-06-20):
Pán poslanec Klus.
Laššáková, Jana, podpredsedníčka NR SR (2014-11-08):
Pán poslanec Mamojka.
Blaha, Ľuboš, podpredseda NR SR (2024-05-10):
Pán poslanec Jozef Hajko.
J. Počiatek, minister financií SR: (2009-06-25):
Zmeny by sa mali dotknúť aj organizácie štátnej správy, kde sa navrhuje redukcia počtu orgánov štátnej správy a horizontálna integrácia miestnej štátnej správy. Redukcia by sa dotkla aj niektorých ministerstiev. Zároveň by sa prehodnocovala opodstatnenosť existencie veľkého počtu rozpočtových a príspevkových organizácií zriadených jednotlivými ministerstvami. Možnosti znižovania výdavkov verejnej správy a zároveň optimálneho využitia možných zdrojov spočívajú aj v centralizovaní určitých činností vlády. Ide najmä o centralizáciu správy nehnuteľného majetku, centralizáciu obstarávania tovarov a služieb, ako aj centralizáciu vymáhania pohľadávok sektora verejnej správy. Zároveň cieľom vlády je aj pokračovanie v skvalitňovaní rozpočtového procesu, pričom medzi možné nástroje jeho zlepšenia patria najmä posilnenie záväznosti výdavkov rozpočtu na celé trojročné programové obdobie a posilnenie pozície samotného programového rozpočtovania. Ďakujem za slovo, skončil som.
Bugár, Béla, podpredseda NR SR (2019-06-19):
Ďakujem pekne. Otváram všeobecnú rozpravu a pýtam sa, či sa hlási niekto do rozpravy ústne, nemám žiadnu písomnú prihlášku. Nie. Vyhlasujem rozpravu za skončenú a prerušujem rokovanie o tomto bode programu. Takže ďakujem pani ministerke. Teraz by sme mali pokračovať návrhom pána ministra obrany Gajdoša, ktorého zatiaľ tu nevidím, takže vyhlasujem krátku prestávku. A je tu. Dobre, takže žiadna krátka prestávka. Čakali ste, kým to poviem, že? Takže teraz budeme pokračovať prvým čítaním o vládnom návrhu zákona, ktorým sa mení a dopĺňa zákon č. 319/2002 
Z. z. o obrane Slovenskej republiky, tlač 1519. Pán minister Gajdoš, nech sa páči, máte slovo. (Rokovanie o vládnom návrhu zákona, ktorým sa mení a dopĺňa zákon č. 319/2002 Z. z. o obrane Slovenskej republiky v znení neskorších predpisov a ktorým sa menia a dopĺňajú niektoré zákony , tlač 1519.)
Lukáč, Jozef, poslanec NR SR (2016-05-20):
Ďakujem. Pán predseda, vo všeobecnej rozprave nevystúpil nikto. Dajte, prosím, hlasovať o tom, že Národná rada prerokuje návrh zákona v druhom čítaní.
M. Číž, podpredseda NR SR: (2008-10-28):
Vážené kolegyne, kolegovia, vystúpenie pána poslanca bolo posledné v rozprave. Registroval som ešte prihlášku pána navrhovateľa, ale ak by súhlasil, uzatvoril by som rozpravu a že by mohol so svojím stanoviskom vystúpiť v záverečnej reči, na ktorú má podľa rokovacieho poriadku právo. Takže, vážené kolegyne, kolegovia, vyhlasujem všeobecnú rozpravu za skončenú. Teraz vystúpi so záverečným stanoviskom navrhovateľ pán poslanec Berényi.
Pellegrini, Peter, predseda NR SR (2015-06-30):
Prezentujme sa a hlasujme o druhom pozmeňujúcom návrhu pána poslanca Érseka. (Hlasovanie.) Prítomných 139 poslancov, za hlasovalo 30, proti bolo 79, zdržalo sa 27, nehlasovali 3 poslanci. Tento pozmeňujúci návrh sme neschválili.
Sulík, Richard, predseda NR SR (2011-10-11):
Pán poslanec Gál.
Hambálek, Augustín, poslanec NR SR (2022-10-20):
Ďakujem. Hlasovať o návrhu tohto zákona budeme vo štvrtok o 11. hodine. Ďakujem.
Hanuliaková, Jana, poslankyňa NR SR (2023-10-25):
Sľubujem. (Potlesk.)
Paška, Pavol, predseda NR SR (2014-05-27):
(Hlasovanie.) 133 prítomných, 89 za, 43 sa zdržalo, 1 nehlasoval. Návrh sme schválili.
Bugár, Béla, podpredseda NR SR (2010-10-12):
Nech sa páči, prezentujme sa a hlasujme o tomto návrhu. (Hlasovanie.) Prítomných 133, za 81, proti 2, zdržalo sa 49 poslancov, nehlasoval 1. Konštatujem, že Národná rada pridelila návrh tohto zákona výborom, určila gestorský výbor a takisto aj lehoty výborom. Teraz prosím spravodajkyňu, ktorú určil navrhnutý gestorský výbor pre financie a rozpočet, Zuzanu Aštaryovú, aby uviedla hlasovanie v prvom čítaní o vládnom návrhu zákona, ktorým sa mení a dopĺňa zákon č. 609/2007 Z. z. o spotrebnej dani z elektriny, uhlia a zemného plynu a o zmene a doplnení zákona č. 98/2004 Z. z. o spotrebnej dani z minerálneho oleja v znení neskorších predpisov (tlač 95). Nech sa páči, pani poslankyňa.
Bugár, Béla, podpredseda NR SR (2016-11-30):
Prezentujme sa a hlasujme. (Hlasovanie.) Prítomných 140, za 117, proti 1, zdržalo sa 22 poslancov. Sme v treťom čítaní . Otváram rozpravu. Pýtam sa, či je záujem sa prihlásiť do rozpravy s legislatívno-technickými a ďalšími? Nie. Vyhlasujem rozpravu za skončenú. Nech sa páči.
Pčolinský, Peter, podpredseda NR SR (2023-03-21):
Ďakujem. Teraz dávam slovo spravodajkyni, ktorú určil navrhnutý gestorský výbor pre zdravotníctvo, poslankyni Anne Záborskej. Pán poslanec Lukáč, poprosím vás.
Bobík, Jozef, poslanec NR SR (2014-07-09):
Ďakujem za slovo. Vážená pani predsedajúca, vážený pán minister, vážené kolegyne a kolegovia, prihlásil som sa s faktickou poznámkou na vystúpenie pána kolegu Hlinu. Bolo vidno, že sa na to pripravil a naznačil tu niekoľko konštrukcií, ktoré by sa mohli stať a ktoré by určite v budúcnosti neboli pre Slovenskú republiku prospešné a mohli by to, tie prípady skončiť aj nejakými konzekvenciami, kde aj bez predaja vody by vlastne Slovenská republika mohla mať náklady, to na jednej strane. Na druhej strane vnímam, že v takej zásadnej veci, ako je možný prenos, prevod vody, sa dokázali zmobilizovať občania. Určite si myslím aj ja, že neboli platení, nikto ich nenajal a jednoducho z takej občianskej obavy o to, že po iných komoditách by aj toto mohlo byť nejakým predmetom predaja, prevodu, prenosu, tak sa aktivizovali. Tu v Národnej rade vidím, že aj viacerí poslanci Národnej rady sa tiež spojili bez nejakých zištných, si myslím, záležitostí do procesu diskusie o tomto zákone tak, aby neprešiel ďalej. Vychádzam z toho, že – a zmenil názor aj pán predseda vlády, čo je veľmi dôležité –, a teda vychádzam z toho, že celý proces by sme mali ukončiť nejako zmysluplne a korektne. Ak je tu návrh, že táto vec by mohla skončiť aj novelizáciou Ústavy Slovenskej republiky, tak potom som presvedčený, že tento proces prerokovania tohto zákona by sme mali skončiť tak korektne, ako sa patrí na kultivovaných ľudí, hlavne pre § 17a tento zákon ďalej neposúvať, stiahnuť ho a naozaj vytvoriť nejaké seriózne predpoklady na to, aby sme... (Prerušenie vystúpenia časomerom.)
B. Bugár, podpredseda NR SR: (2002-11-06):
(Hlasovanie.) Prítomných je 132 poslancov, za návrh 76, proti 54, nehlasovali 2. Konštatujem, že Národná rada na návrh vlády vyslovila súhlas s prerokovaním tohto vládneho návrhu zákona v skrátenom legislatívnom konaní. Nech sa páči, môžeme pokračovať.
Figeľ, Ján, podpredseda NR SR (2014-07-09):
Nech sa páči, Alojz Hlina.
Sulík, Richard, predseda NR SR (2011-03-31):
Aj my ďakujeme. Prihlásili sa šiesti, siedmi, ôsmi poslanci. Uzatváram možnosť sa prihlásiť s faktickou poznámkou. No, pán poslanec Krajkovič je s procedurálnym návrhom? Alebo ako? S faktickou. Poprosím, no ale vy ste sa teraz predbehli pred ostatných rečníkov. Takže dajte, prosím vás pekne, pána poslanca Krajkoviča na piate miesto. A teraz má slovo pán poslanec Švantner.
Hufková, Eva, poslankyňa NR SR (2013-12-06):
Ďakujem pekne. Vážený pán poslanec Mihál, je určite verejne známe, že v súčasnosti neplatí daň z príjmu približne 60 % právnických osôb. A pritom v oblasti ubytovania a stravovania je toto percento ešte vyššie. Opatrenia, ktorými sú daňové licencie a rôzne iné ešte opatrenia, ktoré prijalo ministerstvo financií, sa nedotknú živnostníkov. Je tiež pravda, že mnohí živnostníci aby sa vyhli plateniu daní, prešli na kapitálové spoločnosti. Pre spoločnosti sú daňové licencie firemnými licenciami, takto to pomenoval pán minister Kažimír, za ktoré sa vyberá ročný poplatok formou dane, vykazuje sa na riadku daňovej povinnosti minimálna daňová povinnosť. Týmto dôjde k zjednodušeniu administratívnej záťaže, daň sa dá odpočítať u tých, ktorí majú daňovú povinnosť vyššiu, ako je výška daňovej licencie. Tvrdíte, že daňové licencie zaťažia podnikateľov. Ja mám k tomuto iný názor. Kapitálová spoločnosť je založená za účelom dosahovania zisku, a nie za účelom straty. Pýtam sa, pán poslanec, prečo nedôjde k zrušeniu týchto stratových spoločností, ale tieto podnikajú dlhé roky i pri vykazovanej strate alebo nulovej daňovej povinnosti a žijú si nad pomery. Ďakujem.
Blaha, Ľuboš, poslanec NR SR (2014-11-09):
Ďakujem pekne, pán poslanec Číž, za výborný príhovor. Chcel by som nadviazať na to zneváženie novembra ´89. A to mňa osobne veľmi mrzí aj napriek tomu, že ma tu mnohí opoziční kolegovia označujú za neokomunistu. Pretože to je vrchol arogancie podľa mňa, keď opoziční poslanci povedzme vyzývajú kapely alebo ľudí, aby odmietli účasť na štátnej akcii, ktorú organizuje predseda Národnej rady nie ako súkromná osoba. To neni jeho súkromný podnik. On to organizuje v mene parlamentu. A keď niekto sa obráti chrbtom k akcii, ktorú organizuje parlament, tým sa vlastne obracia chrbtom k celému Slovensku, aj k tomu sviatku. A keď toto nedokážete, páni kolegovia z opozície, oddeliť, že to nie je súkromná iniciatíva, ale štátne podujatie, tak to je znevažovanie novembra. To je, ako keby sme my len kvôli tomu, že nesúhlasíme s pánom prezidentom Kiskom, teraz ignorovali a sabotovali akcie, štátne akcie, ktoré on organizuje. To sú také veci, ktoré by sa dneska na Slovensku naozaj nemali stať. Je to tragédia. Je to napokon aj medvedia služba pre samotný 17. november. Pretože ešte 25 rokov po novembri, keď chcete lustrovať, 25 rokov po novembri, ktorí sú hodní novembra, ktorí nie sú hodní novembra? Toto chcete, ďalej deliť Slovensko? Ale potom znášajte následky, že polovica Slovenska sa vám potom k tomu novembru otočí chrbtom. Aj to môže byť dôsledok. Ak chcete, aby november spájal ľudí na Slovensku, tak takto sa nesprávajte. Nelustrujte! Prestaňte lustrovať! Pre mňa osobne ako mladého človeka, a ja si myslím, že pre väčšinu Slovenska, je symbolom 17. novembra Alexander Dubček. Alexander Dubček chcel sociálnejší systém, chcel socializmus s ľudskou tvárou. Alexander Dubček. Na toho pamätajme. Vďaka. (Potlesk.)
Zmajkovičová, Renáta, podpredsedníčka NR SR (2013-09-25):
Ďakujem. Teraz pokračujeme vystúpeniami rečníkov, ktorí sa do rozpravy písomne prihlásili, je to pani poslankyňa Žitňanská, Poliačik a pán poslanec Hlina, ale o slovo požiadala navrhovateľka pani podpredsedníčka Laššáková. Nech sa páči.
Ďurica, Ondrej, poslanec NR SR (2020-04-23):
Ďakujem, pán predsedajúci, za slovo. Ja len doplním predrečníka, ktorý nestihol. Tie informácie o tom, ako sa šafárilo alebo narábalo s týmito prostriedkami, máme priamo od Rómov alebo od Cigánov, ako chcete. Ja vám chcem povedať jednu vec. Naše názory sa vám, samozrejme, nemusia páčiť, ale nejakým spôsobom sa formovali a formovali sa a formujú sa aj u toho väčšinového obyvateľstva. V mojej blízkosti je pomerne veľa pedagógov, ktorí na rôznych stupňoch vykonávajú svoje povolanie a učia aj práve v takýchto triedach, kde je veľa rómskych detí. Ja mám tri deti a stále hovorím, že tie deti za nič nemôžu a mali by naozaj mať šancu príležitosť, ale fakt je ten, že všetky tie projekty, všetky tie výnimky, všetky tie opatrenia smerujú v praxi k tomu, že obedy, ktoré sú určené pre tieto deti, sú častokrát vracané, pretože deťom sa nepáči, akým spôsobom to jedlo chutí. Pomôcky, ktoré dostávajú, si zoberú domov a viac sa nevrátia. Učitelia museli prijať opatrenie, že pomôcky sa zo školy neberú. Potom zase vznikol problém, čo s pomôckami, ktoré chýbajú, samozrejme, doma. A najpodstatnejšou vecou, si myslím, je, pozrieť sa priamo do tých komunít, priamo do tých osád a možno zapracovať na jednom veľmi nebezpečnom a veľmi takom vážnom jave, a tým je úžera medzi samotnými Cigánmi. Ďakujem pekne za slovo.
Šebová, Zuzana, poslankyňa NR SR (2021-11-26):
Ďakujem pekne, Evka. Ja ti tiež chcem poďakovať za spoluprácu a odborné, odborné poznatky, ktoré sme spolu si prešli. A ja tiež dúfam, že pôjdeme ďalej a budeme môcť takéto, takéto návrhy rozširovať. Momentálne to však nie je možné. Takže ja budem len dúfať, že táto novela nám prejde a aspoň, aspoň takýto malý kúsok urobíme. Ďakujem pekne.
Blanár, Juraj, podpredseda NR SR (2021-02-05):
Pán kolega Blaha, napriek tomu, že ste priblížili či už osobný, ale aj profesný, ale aj politický život jedného z kandidátov, v tomto prípade doktora Lipšica, podľa faktických poznámok koaličných poslancov je zrejmé, že oni sú už rozhodnutí, že ho zvolia. Mali plné programové vyhlásenie vlády o transparentnosti, apolitičnosti, výberových konaní, ktoré vieme, že sa nenaplnilo. A nebudem to teraz menovať, že v podstate všetko popreli. Ale dokázali ešte aj to, že si pripravili presne kandidáta na špeciálneho prokurátora, ktorý bol najskôr na generálneho prokurátora. A to ešte zhrniem v krátkosti. Urobila sa najskôr novela zákona, kde sa ušili všetky podmienky na to, aby pán doktor Lipšic mohol kandidovať tak na generálneho, ako aj špeciálneho prokurátora. Avšak pani prezidentka povedala, že v prípade, že Národná rada zvolí alebo navrhne pána Lipšica na generálneho prokurátora, tak ho ona nevymenuje. Tak sa rýchlo zmenila stratégia. A stratégia mala byť, že pôjde na špeciálneho prokurátora, pretože tam už pani prezidentka nemá právomoc menovať. Čiže voľná cesta. Avšak chybička sa vloudila, ako hovoria bratia Češi, zabudli na to, že treba mať aj bezpečnostnú previerku. Tak to rýchlo zbúchali po linke, ktorá im bola najbližšia. A to, že je to naňho prišité, aj svedčí dôkaz toho, že jediný, kto sa prihlásil a splnil tieto výnimky, ktoré mu tam dali, je práve pán doktor Lipšic. Či chcete, alebo nechcete, je to, bohužiaľ, tak. To znamená, všetko speje k tomu, že pán doktor Lipšic bude jednoducho zvolený, pretože vy ste sa rozhodli a popreli ste všetky, teraz hovorím o koaličných poslancoch, popreli ste všetko, čo máte v programovom vyhlásení vlády napísané.
Grendel, Gábor, podpredseda NR SR (2022-12-06):
Pán poslanec Ondrej Dostál.
Baška, Jaroslav, poslanec NR SR (2012-04-04):
Sľubujem. (Potlesk.)
Šimečka, Michal, podpredseda NR SR (2024-01-12):
Ďakujem. Pán poslanec Tankó.
Pellegrini, Peter, predseda NR SR (2023-12-20):
Prepáčte, pani poslankyňa, ja sa chcem spýtať, že či pán poslanec Pročko robí záznamy, alebo si len číta správy. (Reakcia z pléna.) Dobre, dobre, len sa chcel, len som chcel overiť. Ďakujem veľmi pekne, lebo vidíme vaše záznamy na sociálnych sieťach, tak len pre istotu. Ďakujem pekne.
Bernaťák, Tibor, poslanec NR SR (2018-09-19):
Ďakujem. Neviem, pán kolega, vy ste tu asi neboli, keď som hovoril tom, že kľudne môžte kandidovať na predsedu strany Sloboda a Solidarita. Dokonca som povedal, že vám fandím, aby ste sa ním stali. A čo sa týka samotného názvu, teda vraveli ste, že nemohli by ste podľa nového ustanovenia, nie je to pravda, kľudne môžte sa stať predsedom strany. Ani vy, ani strana sa nemusí premenovať. To sú úplne dve odlišné veci, úplne odlišné dva inštitúty, pretože vy máte meno a priezvisko tuším Vladimír Sloboda, a podľa tohto návrhu zákona akurát strana nesmie obsahovať meno, priezvisko štatutára. Ale pokiaľ to neobsahuje, a Sloboda a Solidarita, prepáčte, neviem, že či Sloboda je podľa vás, ako budúceho štatutára pomenovaná, ale sa tým myslí nejaká sloboda, niečo slobodné, voľné, čiže tu treba dávať veľký pozor na rozlišovanie. Ja som sa pýtal na toto ustanovenie aj na niektorých právnikov, samozrejme, na ministerstve vnútra. Tí doslova však sa pousmiali, pretože toto, čo ste vy teraz hovorili, absolútne nie je pravda. A zopakujem, môžte byť úplne kľudný a spokojný, aj tí páni, ktorých ste menovali, vôbec sa to tohto netýka. Vyslovene sa to týka, ak je strana pomenovaná podľa nejakého štatutárneho zástupca. Bodka. Čiže môžte naozaj kľudne spávať.
Viskupič, Marián, poslanec NR SR (2022-02-15):
Ďakujeme pekne za slovo. Pán kolega Beluský, ďakujem veľmi pekne za odborné a presné vystúpenie. Musím súhlasiť aj s tým začiatkom, je to veľmi potrebný zákon, veľmi komplexný zákon, ktorý potrebujeme a, samozrejme, treba ho, treba ho prijať. Ale jednoznačne aj sa prihováram, aby sme medzi prvým, druhým čítaním sa pozreli na túto finančnú časť, aby tam skutočne boli veci, o ktorých ste spomínali, aby fakt sa dali odpísať určité tie pohľadávky. A aby takto ten zákon skutočne aj v realite splnil to, čo sa predpokladá, to, čo sa po ňom chce, aby prišlo vždy k reštrukturalizácii skôr, keď ešte nie sú tie problémy až tak zásadné, aby to vlastne takto sprehľadňovalo, a teda akoby čistilo alebo zlepšovalo podnikateľské prostredie. A skutočne dobre sa pozrieť na to, že tieto ustanovenia v tej klasickej reštrukturalizácii už sú a trebalo by sa pozrieť či a ako ich zapracovať vlastne aj v tejto preventívnej reštrukturalizácii. Takže ešte raz veľmi pekne ďakujem za vystúpenie a musíme sa na to pozrieť aj my, myslím. Ďakujem pekne.
P. Paška, predseda NR SR: (2009-06-30):
(Hlasovanie.) 124 prítomných, 90 za, 26 proti, 8 sa zdržali. Tento bod sme schválili.
Vašečka, Richard, poslanec NR SR (2023-02-02):
Ďakujem pekne všetkým, ktorí reagujú. Oceňujem, že táto debata sa nesie v takom veľmi konštruktívnom móde. Ďakujem pani poslankyni, pani spravodajkyni Vorobelovej, že pripomenula to, že toto naozaj nie je dokonca ani zákaz predaja, nieto už vôbec nakupovania. Ak niekto sám so svojou rodinou v rámci podnikania sa rozhodne predávať, to môže, toto Zákonník práce neobmedzuje. To znamená, ak niekto tak strašne túži pomôcť ľuďom a myslí si, že to bude taký dobrý biznis, že na tom zarobí a zároveň pomôže ľuďom, tak to robiť môže, to sa nezakazuje. My hovoríme o zamestnanosti, toto je Zákonník práce. Ďalšia vec, že ja vôbec neobhajujem ten zákon akože že nie je moc dobrý, ale ja sa to snažím obhájiť. Ja reagujem na námietky, ktoré, pripúšťam, že sú dobré a opakujem znova, je dobré, že máme v parlamente možnosť takto oponovať veci, lebo prídeme na viaceré záležitosti. Pán predseda Viskupič sa naozaj teraz snažil trocha viac, ale napríklad, že nemá, že, že zarobí menej, ale má viac času. Ja mám taký pocit, že pracovný týždeň je rovnaký, či robíš, to nemáš že dva dni voľno, lebo si viac zarobil, proste si musíš odrobiť tie dni, aj keď robíš s príplatkom. Jedine čo môže mať, mohla by mať menej peňazí a ty sa pýtaš, že kde som jej pomohol. Úprimne, pre mňa je rodina viac ako peniaze, ale rodina potrebuje peniaze, a preto sme rodinám masívne pridali za tejto vlády a vy ste boli proti. A rodina potrebuje peniaze, takže my im peniaze dáme a dáme im ešte aj čas s rodinou. Podľa mňa som jej pomohol veľmi, teda keď za to zahlasujeme. (Reakcia z pléna.) Dobre, potom sa prihlásim, len ja mám teraz poznámku. Jednoducho, toto je zákon, je to Zákonník práce, ktorý chráni zamestnancov. Tí zamestnanci si to prajú, my uvádzame dáta, nieže som sa rozprával niekde v nejakej obci s jednou predavačkou. 88 % si to praje, zamestnancov.
Pellegrini, Peter, predseda NR SR (2014-11-27):
Ďakujem pekne, pán spravodajca. Konštatujem, že Národná rada v tajnom hlasovaní schválila návrh vlády na vymenovanie Jozefa Makúcha za guvernéra Národnej banky Slovenska. Teraz vás poprosím, pán overovateľ, o oznámenie výsledkov tajného hlasovania o návrhu na voľbu členov Rady pre vysielanie a retransmisiu (1276). Nech sa páči.
Bugár, Béla, podpredseda NR SR (2011-03-30):
S procedurálnym návrhom pán poslanec Paška a s faktickou pán poslanec Kaliňák. Končím možnosť sa prihlásiť s faktickými. Nech sa páči.
M. Číž, podpredseda NR SR: (2008-10-30):
(Hlasovanie.) Prítomných 137 poslancov, za návrh 77 poslancov, proti 49 poslancov, zdržalo sa 11 poslancov. Konštatujem, že tieto návrhy sme schválili.
B. Bugár, podpredseda NR SR: (2003-02-27):
(Hlasovanie.) Prítomných je 81 poslancov, za 71, proti 3, zdržalo sa 5, nehlasovali 2. Konštatujem, že sme schválili vládny návrh novely zákona č. 575/2001 Z. z. o organizácii činnosti vlády a organizácii ústrednej štátnej správy a zákona č. 312/2001 Z. z. o štátnej službe. Ďakujem aj pánovi podpredsedovi, aj pánovi spravodajcovi za vykonanú prácu a vám, páni poslanci, že ste hlasovali. V rokovaní 8. schôdze budeme pokračovať informáciou o vydaných aproximačných nariadeniach vlády Slovenskej republiky v druhom polroku 2002 a o zámere prijímania aproximačných nariadení vlády Slovenskej republiky v prvom polroku 2003 , ktorú ste dostali ako tlač 142. Povinnosť vlády informovať Národnú radu vyplýva z ustanovenia § 4 zákona č. 19/2001 Z. z., ktorým sa ustanovujú podmienky vydávania aproximačných nariadení vlády Slovenskej republiky. Informáciu prerokoval Ústavnoprávny výbor Národnej rady. Dávam teraz slovo podpredsedovi vlády a ministrovi spravodlivosti Slovenskej republiky Danielovi Lipšicovi. Nech sa páči, pán minister.
Gaborčáková, Soňa, poslankyňa NR SR (2019-03-28):
Príjemný, dobrý večer, milí kolegovia, kolegyne, nedá mi, ja som pôvodne nezamýšľala, že teda vystúpim. Ale už opäť sa mi zdá, že v podstate táto téma začína rozdeľovať ľudí a chýba tu taký zdravý sedliacky rozum. (Ruch v sále a prerušenie vystúpenia predsedajúcou.)
Bugár, Béla, podpredseda NR SR (2011-09-07):
Pán poslanec Senko.
Jakab, Július, poslanec NR SR (2023-11-21):
Ďakujem, pán predsedajúci. Na úvod, asi ten procedurál Michala Šipoša je tam asi zbytočne na tabuli.
Danko, Andrej, predseda NR SR (2019-03-27):
Prosím, prezentujme sa a hlasujeme. (Hlasovanie.) Prítomných 147, za 145, proti 1, zdržal sa 1. Konštatujem, že sme schválili tento návrh. Ďalej budeme hlasovať o bode 13 programu. Je to druhé čítanie o vládnom návrhu zákona, ktorým sa mení a dopĺňa zákon č. 89/2016 Z. z. o výrobe, označovaní a predaji tabakových výrobkov (tlač 1253). Prosím spoločného spravodajcu z výboru pre zdravotníctvo poslanca Janckulíka, aby hlasovanie uvádzal. (Hlasovanie o vládnom návrhu zákona, ktorým sa mení a dopĺňa zákon č. 89/2016 Z. z. o výrobe, označovaní a predaji tabakových výrobkov a súvisiacich výrobkov a o zmene a doplnení niektorých zákonov , tlač 1253.)
Gaborčáková, Soňa, poslankyňa NR SR (2016-05-20):
Takže ja sa teším, pán kolega, čo ste povedali, že teda vnímate tú filozofiu, že je správna a chcem vyzvať aj širšiu koalíciu, ak by z rôznych dôvodov nepodporili tento zákon, aby si privlastnili túto problematiku a pomohli tým najchudobnejším. Ďakujem.
M. Číž, podpredseda NR SR: (2010-03-05):
Otváram rozpravu. Písomnú prihlášku do rozpravy nemám, tak sa pýtam, kto sa do rozpravy hlási ústne? Zdá sa, že nikto. Takže uzatváram možnosť prihlásiť sa do rozpravy ústne. Vyhlasujem zároveň rozpravu za skončenú. Ďakujem navrhovateľke, ďakujem spravodajcovi a prerušujem rokovanie o tomto bode programu. Vážené kolegyne, v zmysle schválených bodov programu... (Rekcia z pléna.) Prosím? (Rekcia z pléna.) Môžete, ak požiadate. Tak ešte došlo zrejme trošičku k omylu, takže pani navrhovateľka požiadala napriek tomu, že nebola rozprava, o záverečné slovo, teda ho má. Nech sa páči.
Sloboda, Vladimír, poslanec NR SR (2016-12-07):
Ďakujem. Ja len chcem pripomenúť, že to, že niekto kandiduje na starostu alebo primátora, keď sa tu bavíme o nejakom výsluhovom dôchodku a niečo podobné, je jeho osobná voľba. To znamená, že nemusí kandidovať, keď mu robí potom problémy ukončiť svoje volebné obdobie a zamestnať sa znovu alebo pracovať v nejakej inej firme. Čo sa týka diktovania nejakého etického kódexu, už teraz predsa máme zákon, ktorý diktuje to správanie, a volá sa to zákon o ochrane verejného záujmu. Takže tieto porušenia navyše častokrát, tak ako to vidíme aj tu v parlamente, aj keď sú skonštatované, tak potom nie sú ďalej vymáhané. A to platí aj pri obecných zastupiteľstvách. Takže to sa, to nie je celkom potom v súlade, že by sme im nemali diktovať. No, už teraz diktujeme. Ďakujem.
Petrák, Ľubomír, poslanec NR SR (2015-06-30):
Pán predseda, rozhodli sme o všetkých návrhoch, ktoré boli podané v rozprave aj uvedené v IV. časti spoločnej správy. Ako spoločný spravodajca predkladám návrh na prerokovanie návrhu zákona v treťom čítaní ihneď. (Reakcie z pléna.) Pardon, pardon, jasne. (Prerušenie vystúpenia predsedajúcim.)
V. Veteška, podpredseda NR SR: (2007-05-17):
(Hlasovanie.) Prítomných 140, za 91, proti 6, zdržalo sa 43, nehlasoval 0. Konštatujem, že sme postúpili tento návrh zákona do tretieho čítania . Sme v treťom čítaní. Otváram rozpravu v rámci tretieho čítania a do rozpravy z legislatívnotechnickými opravami alebo pripomienkami sa hlási pán poslanec Madej.
Dubovcová, Jana, poslankyňa NR SR (2011-09-13):
Týmto podávam informáciu, že v rozprave nevystúpil žiadny poslanec a v druhom čítaní neboli predložené žiadne pozmeňujúce a doplňujúce návrhy ani procedurálny návrh, preto žiadam, aby sme pristúpili k hlasovaniu o návrhu zo spoločnej správy o všetkých troch spoločne s návrhom gestorského výboru schváliť.
Laššáková, Jana, podpredsedníčka NR SR (2014-10-30):
Pani podpredsedníčka Jurinová, nech sa páči, máte slovo.
P. Paška, predseda NR SR: (2006-10-24):
(Hlasovanie.) 138 prítomných, 110 za, 27 sa zdržalo, 1 nehlasoval. Pokračujeme hlasovaním o vyňatom bode zo spoločnej správy.
Blaha, Ľuboš, poslanec NR SR (2018-02-01):
... aby sme zajtra o 11.00 nehlasovali vzhľadom na to, že je tu väčšie množstvo poslancov, ktorí sú práceneschopní z dôvodu choroby, aby sme sa vyhli nepríjemnostiam. Ďakujem pekne. (Reakcie z pléna.)
Danko, Andrej, predseda NR SR (2017-02-01):
Pripomínam, že na vyslovenie súhlasu s medzinárodnou zmluvou je potrebný súhlas nadpolovičnej väčšiny všetkých poslancov. Prosím, prezentujme sa a hlasujme. (Hlasovanie.) Prítomných 141 poslancov, za 140, zdržal sa 1. Konštatujem, že sme uvedený návrh schválili. Pokračujeme hlasovaním o bode 16 schváleného programu, ktorým je prvé čítanie o vládnom návrhu zákona, ktorým sa mení a dopĺňa zákon č. 9/2010 Z. z. o sťažnostiach, tlač 361. Spravodajcom je člen výboru pre verejnú správu a regionálny, rozvoj, poslanec Stanislav Kmec. Prosím ho, aby uviedol hlasovanie. (Hlasovanie o vládnom návrhu zákona, ktorým sa mení a dopĺňa zákon č. 9/2010 Z. z. o sťažnostiach v znení neskorších predpisov , tlač 361.)
Přidal, Alojz, poslanec NR SR (2012-06-19):
Ja by som chcel pánom kolegom povedať, že rokovací poriadok v dvoch paragrafoch hovorí o tejto skutočnosti, vrátiť na dopracovanie návrh a nepokračovať v rokovaní o návrhu. Jeden sa týka prvého čítania a druhý sa týka druhého čítania. Takže som presvedčený, aj keď to nerád hovorím, že ten zákon bol schválený v poriadku.
Kuffa, Štefan, poslanec NR SR (2014-07-03):
Ďakujem za slovo. Ja si myslím, že podporí to aj náš domáci trh a poľnohospodárov, prvovýrobcov tým, že by sa znížilo DPH na čerstvé potraviny. Ja si viem predstaviť, že by to DPH bolo znížené na úplne všetky potraviny, nielen na čerstvé potraviny, ktoré kolega tu vyložil. Samozrejme, k našej kultúre alebo možno aj k takej dennej spotrebe patrí aj dobrá kniha, možno hudobný zošit, a keď tam vieme znížiť to DPH na úroveň 10 %, myslím si, že nemusel by byť problém s tými čerstvými potravinami. Zamyslel som sa pri tých čerstvých potravinách práve nad tými prvovýrobcami a poľnohospodármi, ktorí dorábajú tento chlieb na našich poliach, a práve aj súvisí to aj so zákonom, ktorý máme tuná v Národnej rade, o vode, kde zavádza sa v podstate poplatky za zavlažovanie, čo doposiaľ tuná nebolo. Myslím si, že bude to mať tiež negatívny dopad aj pre tých prvovýrobcov, ktorí veľmi ťažko dorábajú chlieb. Myslím si, že tam by to nemalo byť, že platiť poplatky za čerpanie vody, ale, naopak, ešte podporovať týchto poľnohospodárov a produktivitu poľnohospodárskych výrobkov u nás na Slovensku. Máme s tým obrovský problém a veľký deficit, veď 40 % dorábanie našich poľnohospodárskych produktov je veľmi nízke. Tam je 100 % rezerva. Ja sa prihováram za tento návrh zákona, ktorý tuná je. Humorne som sa ťa, pán kolega, opýtal, či si urobil nákup v hypermarkete, tak predsa som to len tak trafil. Škoda, že si to nekúpil u našich prvovýrobcov. Ďalšia vec a ďalší rozmer, ktorý si tu demonštroval, tuná na tomto pulte, som si tak uvedomil, že väčšina týchto potravín, ktoré si vyložil na tento pult, bola, by som povedal, v takých nezdravých obaloch, v umelých igelitových sáčkoch, polystyrén. Aj toto má negatívny vplyv na naše zdravie. Táto Národná rada... (Prerušenie vystúpenia časomerom. Ruch v sále.)